recursal/SuperWikiNEXT-32B huggingface dataset:
**ফাদার চার্লস জে. ইয়াং** (Fr. Charles J. Young)। তার জন্ম ৩ মে ১৯০৪ সালে আমেরিকার নিউ ইয়র্ক রাজ্যের রচেস্টারে। বাবা ডানিয়েল ইয়াং এবং মা মেরী জেনিংস। তিন ভাইবোনের মধ্যে ফাদার ইয়াং দ্বিতীয়। তিনি স্কুল জীবনে বিভিন্ন প্রতিষ্ঠানে পড়াশোনা করেন। ১৯২৩ সালে ফাদার চার্লস নটর ডেম বিশ্ববিদ্যালয়ে যান। তিনি সেখানকার মাইনর সেমিনারীতে থাকতেন। এরপরই তিনি নভিসিয়েটে যোগ দেন। ২ জুলাই, ১৯২৫ সালে তিনি পবিত্র ক্রুশ সম্প্রদায় থেকে প্রথম ব্রত গ্রহণ করেন। ১৯২৯ সালে নটর ডেম বিশ্ববিদ্যালয় থেকে লাটিনে বিএ পাস করেন। একই বছর ফাদার ইয়াং ওয়াশিংটনের ফরেন সেমিনারীতে যোগ দেন।



তিনি ২৪ জুন, ১৯৩৩ সালে তাঁর সহপাঠীদের সাথে হলি ক্রস সম্প্রদায়ের যাজক পদ লাভ করেন। একই বছর তিনি ঢাকায় আসেন। ফাদার ইয়াং ১৯৫৩ সালে কানাডায় যান এবং ১৯৫৪ সালে সেন্ট ফ্রান্সিস জেভিয়ার বিশ্ববিদ্যালয় থেকে বয়স্ক এবং ক্রেডিট ইউনিয়ন শিক্ষার ওপর বিশেষ প্রশিক্ষণ নিয়ে আসেন।১৯৫৫ সালের ৩ জুলাই তিনি ৫০ জন সদস্য নিয়ে লক্ষ্মীবাজারে মাত্র ২৫ টাকা মূলধন নিয়ে একটি ক্রেডিট ইউনিয়ন গঠন করেন। যা বর্তমানে দি খ্রীষ্টান কো-অপারেটিভ ক্রেডিট ইউনিয়ন লিঃ, ঢাকা (ঢাকা ক্রেডিট) নাম নিয়ে সদর্পে খ্রিষ্টান সমাজে উন্নয়নের মডেল হিসেবে এগিয়ে চলছে।

১৯৮৮ খ্রিষ্টাব্দের নভেম্বর মাসের ১৪ তারিখ ঢাকার প্রেস ক্লাবের সামনে একটি গাড়ি তাঁকে ধাক্কা দেয়। এতে তিনি পড়ে যান এবং মাথায় বড় ধরনের আঘাত পান। তখনই তিনি জ্ঞান হারান। এরপর আর জ্ঞান ফিরে আসেনি। ঢাকা মেডিকেল কলেজ হাসপাতালে রাত ১১.০৫ মিনিটে তিনি শেষ নিঃশ্বাস ত্যাগ করেন। ১৬ নভেম্বর ফাদার ইয়াংকে তেজগাঁও গির্জায় সমাধিস্থলে সমাহিত করা হয়।

বিশেষ অবদান
-----------

তিনি বাংলাদেশে ক্রেডিট ইউনিয়নের রূপকার। তার প্রতিষ্ঠিত ঢাকা ক্রেডিটের পথ ধরে বর্তমানে দেশ কয়েক হাজার সমবায় সমিতি প্রতিষ্ঠিত হয়েছে। তিনি প্রথম খ্রিষ্টান সম্প্রদায়ের মধ্যে সমবায়ের ধারণা নিয়ে কাজ করেন এবং তার শেখানো পথে হেঁটে আজ অনেক মানুষ সামাজে আর্থ-সামাজিকভাবে উন্নয়নের পথে এগিয়ে যাচ্ছে।

তথ্যসূত্র
---------

1. ↑
2. ↑
3. ↑
4. ↑  "সংরক্ষণাগারভুক্ত অনুলিপি"। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৯।
5. ↑
হাপি, যিনি প্রতীকীভাবে উপরের এবং নীচের মিশরকে এক সাথে বেঁধে রেখেছেন
প্রাচীন মিশরীয় ধর্মে **হাপি** ছিলো নীল নদের বার্ষিক বন্যার দেবতা। নদীর তীরে বন্যার ফলে জমে থাকা পালি মিশরীয়দের শস্য ফলানোর সুযোগ করে দিয়েছিল। হাপি মিশরীয়দের মধ্যে ব্যাপক পূজিত হতো এবং তার বেশ কয়েকটি উপাধি ছিল। "মার্শেসের মাছ ও পাখির প্রভু" এবং "উদ্ভিদ উদ্ভাবনে নদী আনয়নের প্রভু" তার মধ্যে অন্যতম। হাপিকে সাধারণত বড় একটি পেট এবং বড় বুকের স্তনওয়ালা অ্যান্ড্রোজাইনাস রূপে দেখানো হয়, যার পরনে একটি লেংটি এবং ঐষ্টিক মেকি দাড়ি থাকে।

পুরাণ
-----

নীল নদের বার্ষিক বন্যাকে কখনো কখনো "হাপির আগমন" বলা হতো। যেহেতু এই বন্যা মরুভূমি অঞ্চলে উর্বর মাটি সরবরাহ করতো, তাই হাপিকে উর্বরতার প্রতীক বিবেচনা করা হতো। তাঁর বৃহৎ নারীসুলভ স্তন ছিলো, কারণ তিনি বলেছিলেন যে তিনি উঁচুমানের পুষ্টিকর ফসল আনবেন। উর্বর প্রকৃতির কারণে তাকে মাঝে মধ্যে "দেবতাদের জনক" হিসাবে বিবেচনা করা হত। পাশাপাশি তাকে একজন যত্নশীল পিতা হিসাবেও বিবেচনা করা হতো এজন্য যে তিনি বিশ্বজগতকে সুশৃঙ্খল ও সংগত ব্যবস্থায় বিশ্বজগতের ভারসাম্য বজায় রাখতে সহায়তা করছেন। তিনি আসওয়ানের নিকটবর্তী নীল নদের উৎসস্থ একটি গুহায় বাস করতেন বলে ধারণা করা হতো। হাপির অনুরাগী ধর্মীয় গোষ্ঠীটি মূলত এলিফ্যান্টাইন নামে প্রথমে পরিচিত ছিল। তাঁর পুরোহিতরা বার্ষিক বন্যার স্থির মাত্রায় প্রবাহ নিশ্চিত করতে বিভিন্ন আচার অনুষ্ঠানে জড়িত ছিলো। এলিফ্যান্টাইনে পরিমাপকারী অফিসিয়াল ডিভাইস নাইলোমিটার দিয়ে পর্যবেক্ষণ করে বন্যার মাত্রা সম্পর্কে ভবিষ্যদ্বাণী করতো কিন্তু হাপির পুরোহিতরা এই নাইলোমিটার তদারকি নিয়ে বেশ উদ্বিগ্ন ছিলেন।

হাপিকে নীল নদের দেবতা হিসাবে বিবেচনা করা হয়নি, কেবল নীল নদের বন্যার ঘটনার জন্যই তাকে দায়ী বিবেচনা করা হত। তাকে পৃথিবীর মিশরীয় দেবতা "গেবের" বন্ধু এবং শস্যের দেবতা "নেপারের" প্রভু হিসাবেও বিবেচনা করা হতো।

তথ্যসূত্র
---------

1. 1 2 3 4 5  Wilkinson, p.106
2. ↑  Wilkinson, p.107
3. ↑  Wilkinson, p.108
4. ↑  Wilkinson, p.105
5. ↑  Wilkinson, p.117
**ফাদওয়া তুকান** (আরবি: فدوى طوقان‎‎, ১৯১৭-২০০৩), সমকালীন আরবী কবিতায় ইসলায়েলী দখলাদারিত্বের বিরুদ্ধে প্রতিরোধ আন্দোলনের প্রতিনিধিত্বের জন্য সুপরিচিত।

সংক্ষিপ্ত বিবরণ
---------------

তুকানের কবিতা ফিলিস্তিনি জনগণ, বিশেষত ইসরায়েলি দখলকৃত অঞ্চলে বসবাসরত ফিলিস্তিনিদের দুঃখ-কষ্টের স্বাতন্ত্র্যসূচক বর্ণনার জন্য সুপরিচিত।

ফাদওয়া তুকান ফিলিস্তিনের নাবলুসে সম্ভ্রান্ত সম্পদশালী তুকান পরিবারে জন্মগ্রহণ করেন।  তিনি ১৩ বছর পর্যন্ত স্কুলে গিয়েছিলেন, এর পর অসুস্থতার কারণে স্কুল ত্যাগ করতে বাধ্য হন।  এরপর তার বড়ভাই ফিলিস্তিনের কবি খ্যাত ইব্রাহিম তুকান তার শিক্ষার দায়িত্ব গ্রহণ করেন, তিনি তাকে পড়ার জন্য অনেক বই দেন এবং ইংরেজি শেখান।  ফাদওয়াকে  কবিতার সাথে যারা পরিচয় করিয়ে দিয়েছেন, ইব্রাহিম তুকান তাদের মধ্যে অন্যতম।  ফাদওয়া তুকান ঘটনাক্র্রমে অক্সফোর্ডে উপস্থিত হয়ে সেখানে ইংরেজি এবং সাহিত্য অধ্যয়ন করেন।

ফাদওয়া তুকানের বড় ভাই আহমাদ তুকান জর্দানের প্রধানমন্ত্রী ছিলেন।

তুকানের আটটি কবিতা সমগ্র প্রকাশিত হয়েছে, যেগুলো অনেক ভাষায় অনূদিত হয়েছে এবং আরববিশ্বে জনপ্রিয়তা অর্জন করেছে। তার বই "যুগের সাথে একাকী" (ওয়াহদী মায়াল আইয়্যাম) তে তিনি পুরুষতান্ত্রিক আরবে নারীদের যেসকল দূর্ভোগ পোহাতে হয় সেগুলোর প্রতি আলোকপাত করেছেন। ছয় দিনের যুদ্ধের পর তুকানের কবিতায় ইসরায়েলি দখলদারের অধীনে বসবাসের দূর্ভোগের প্রতি আলোকপাত করা হয়। তার অন্যতম জনপ্রিয় কবিতার বই "রাত্রি এবং অশ্বারোহী" (আল-লাইলু ওয়াল ফুরসান) তে  ইসরাইলী সামরিক শাসনধীন জীবনধারার বর্ণনা করা হয়েছে।

তুকান ২০০৩ সালের ১২ই ডিসেম্বর আল-আকসা ইন্তিফাদা তুঙ্গে থাকাকালে মৃত্যু বরণ করেন, যখন তার ‍নিজ শহর নাবলুস ছিল অবরুদ্ধ।

তুকান ফিলিস্তিনিদের প্রতীক এবং "আরবী সাহিত্যের অন্যতম প্রসিদ্ধ ব্যক্তিত্ব" হিসেবে পরিগণিত হন।

রচনাবলী
-------

* *আমার ভাই ইব্রাহিম (আখী ইব্রাহীম)* (১৯৪৬)
* *যুগের সাথে একাকী (ওয়াহদী মায়াল আইয়্যাম)* (১৯৫২)
* *আমি তাকে পেয়েছি (ওয়াজাদতুহা) (১৯৫৭)*
* *আমাদেরকে ভালোবাসা দাও* (১৯৬০)
* *বদ্ধ দরোজার সামনে (আমামাল বাবিল মুগলাক)* (১৯৬৭).
* *রাত্রি এবং অশ্বারোহী (আল-লাইলু ওয়াল ফুরসান)* (১৯৬৯)
* *জুলাই এবং অন্যান্য বিষয়*  (তামূয ওয়াশ শাইউল আখার) (১৯৮৯)
* *শেষ সুর (অাল-লাহনুল আখীর)*(২০০০)
* *তুকান, ফাদওয়া: আত্মজীবনী: একটি পাহাড়ি ভ্রমণ: কঠিন ভ্রমণ (আরবি রিহলাতুন জাবালিয়াতুন রিহলাতুন সা’বাতুন, ইংরেজি* *A Mountainous Journey)*

তথ্যসূত্র
---------

1. ↑  "Fadwa Touqan"। Words Without Border। ২০০৭-০৬-০৭ তারিখে মূল থেকে আর্কাইভ করা। সংগ্রহের তারিখ ২০০৭-০৪-১৫।
2. ↑  Lawrence Joffe (২০০৩-১২-১৫)। "Obituary"। The Guardian। সংগ্রহের তারিখ ২০০৭-০৭-১৫।
3. ↑  "সংরক্ষণাগারভুক্ত অনুলিপি"। ১৯ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৫ মে ২০১৭।

বহিঃসংযোগ
---------

* Samar Attar: A discovery voyage of self and other: Fadwa Tuqan's sojourn in England in the early sixties, Arab Studies Quarterly (ASQ), Summer, 2003.
* Lawrence Joffe Obituary in *The Guardian*, 15 December 2003
**গায়িব** হল একটি আরবি শব্দ যা কোন লুকানো বা সুপ্ত ("অদৃশ্য") বিষয়কে বোঝাতে ব্যবহৃত হয়। এটি ইসলামের একটি গুরুত্বপূর্ণ মতাদর্শ, যা দ্বারা "শুধু স্বর্গদুত, স্বর্গ-নরক স্বর্গীয় রাজত্বকেই বোঝায় না, বরং ভবিষ্যতের আসন্ন ঘটনাকেও বোঝায়, যা শুধুমাত্র আল্লাহ জানেন"। কুরআনে এটি ৬টি রূপে এবং ৩টি অর্থে ব্যবহৃত হয়েছে। কিন্তু পাশাপাশি সাধারণভাবে প্রচলিত ভাষায় এটি দ্বারা কিছু মানুষের কাছে পরিচিত কিন্তু অপরদের কাছে লুকানো কোন বিষয়কে বোঝাতেও ব্যবহৃত হয়।

অর্থ
----

আরবিতে আল-গায়েব এমন কোনও কিছুকে বোঝায় যা কোনওভাবে লুকানো থাকে। শব্দটি দুটি শব্দ নিয়ে গঠিত (একটি নির্দিষ্ট নিবন্ধ এবং একটি বিশেষণ), "আল" এবং "গাইব", আক্ষরিক অর্থে "দ্য" এবং "অদেখা" অনুবাদ করে। এটি রূপক অনুবাদ থেকে "কূপের গভীরতা" থেকে উদ্ভূত একাধিক জটিল অর্থ ধারণ করেছে। কূপের নীচের অংশটি গভীরতার ফলস্বরূপ দৃশ্যমানভাবে আড়াল হয়ে গেছে, এটির বিষয়বস্তু সাধারণত অনির্ধারিত। আল-গায়েব তাই অনুপস্থিত, লুকানো বা আড়াল থাকা বিষয়কে বোঝায় আরবি ভাষার বেশিরভাগ বিশেষণের মতো, আল-গায়েবের একটি ত্রৈমাসিক বা ট্রাইকোনসোনালাল মূল রয়েছে। এটি তিনটি মূল অক্ষর يب নিয়ে গঠিত, ইংরেজি ভাষায় যথাক্রমে জি-ওয়াই-বি সমান।

তথ্যসূত্র
---------

1. ↑  Guessoum, Nidhal (জুন ২০০৮)। "ThE QUR'AN, SCIENCE, AND THE (RELATED)CONTEMPORARY MUSLIM DISCOURSE"। *Zygon*। **43** (2): 413। আইএসএসএন 0591-2385। সংগ্রহের তারিখ ১৫ এপ্রিল ২০১৯।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ইসলাম আনসিক্লোপেডিসি

 |
মুঘল আমলের জামাওয়ার শাল
**জামাওয়ার** বা *বর্ধিত টুকরা* ভারতের কাশ্মীরে তৈরি একটি বিশেষ ধরনের শাল। "জামা" অর্থ পোশাক ও "ওয়ার/ভার" অর্থ বক্ষ এবং রূপকভাবে শরীরকে বোঝায়।[*ভাল উৎস প্রয়োজন*] পশমিনা দিয়ে সবচেয়ে ভালো মানের জামাওয়ার তৈরি করা হয়। বুটিদার করা অংশগুলি রেশম বা পলিয়েস্টারের অনুরূপ সুতায় বোনা হয়। বর্তমানে দৃশ্যমান অধিকাংশ নকশাই ফুলের, যার মধ্যে কাইরি প্রধান মোটিফ হিসেবে রয়েছে। ঐতিহাসিকভাবে হস্তনির্মিত আইটেমের কিছু শাল তৈরি হতে কয়েক দশক সময় নিয়েছিল; ফলস্বরূপ, আসল জামাওয়ার শালগুলি অত্যন্ত মূল্যবান। কাশ্মীর ও হিমাচল প্রদেশের অন্যান্য অংশের মতো শহরগুলিতে আধুনিক মেশিনে উৎপাদিত জামাওয়ার ছাপের বস্ত্র কিনতে কম খরচ হয় কিন্তু হাতে তৈরি জামাওয়ার খুব ব্যয়বহুল।

ব্যবসায়ীরা মূলত সমরখন্দ ও বুখারা থেকে এই চীনা রেশম কাপড় ভারতে প্রবর্তন করেছিল এবং এটি রাজবংশ ও অভিজাতদের মধ্যে ব্যাপক জনপ্রিয়তা লাভ করেছিল। রাজা ও অভিজাতরা গজ মাপে বোনা কাপড় কিনতেন এবং এটি একটি গাউন হিসাবে পরতেন বা এটি একটি মোড়ানো বা শাল হিসাবে ব্যবহার করতেন। ভারতে জামাওয়ার বয়ন কেন্দ্রগুলি পবিত্র শহর ও বাণিজ্য কেন্দ্রগুলিতে বিকশিত হয়েছিল। সবচেয়ে সুপরিচিত জামাওয়ার বয়ন কেন্দ্র হল ভারতের কাশ্মীর ও পাঞ্জাব।

এর সমৃদ্ধ ও সূক্ষ্ম কাঁচামালের কারণে ধনী ও প্রভাবশালী বণিকরা সেই সময়ে জামাওয়ার ব্যবহার করতেন, অভিজাত ব্যক্তিরা কেবল এটি ব্যবহার করতে পারতেন তাই নয় বরং মুঘলদের মতোই, নিজেদের জন্য কাপড় তৈরি করার উদ্দেশ্যে, তাঁতিদের নিযুক্তও করতেন। সম্রাট আকবর ছিলেন এর অন্যতম পৃষ্ঠপোষক। তিনি পূর্ব তুর্কিস্তান থেকে অনেক তাঁতিকে কাশ্মীরে নিয়ে আসেন।[*ভাল উৎস প্রয়োজন*]

তথ্যসূত্র
---------

1. ↑  Tortora, Phyllis G.; Johnson, Ingrid (২০১৩-০৯-১৭)। *The Fairchild Books Dictionary of Textiles* (ইংরেজি ভাষায়)। A&C Black। পৃষ্ঠা 313। আইএসবিএন 978-1-60901-535-0।
2. 1 2  "WHAT IS KANI PASHMINA JAMAWAR – Ezna Ventures" (ইংরেজি ভাষায়)। সংগ্রহের তারিখ ২০২০-১২-১৮।
3. ↑  "The Jamawar – A Dying Art"। *Newslaundry*। সংগ্রহের তারিখ ২০২০-১২-১৮।
4. ↑  Service, Tribune News। "The lost story of Made in Amritsar"। *Tribuneindia News Service* (ইংরেজি ভাষায়)। সংগ্রহের তারিখ ২০২০-১২-১৮।
5. ↑  "Jamawar"। *Isha Sadhguru* (ইংরেজি ভাষায়)। ২০২০-০৮-০৫। সংগ্রহের তারিখ ২০২০-১২-১৮।
6. ↑  Saraf, D. N. (১৯৮৭)। *Arts and Crafts, Jammu and Kashmir: Land, People, Culture* (ইংরেজি ভাষায়)। Abhinav Publications। পৃষ্ঠা 62। আইএসবিএন 978-81-7017-204-8।
**গার-দ্বাং-ছোস-ক্যি-র্গ্যাল-ম্ত্শো** (ওয়াইলি: *gar dbang chos kyi rgyal mtsho*) (১৮১১-১৮৬২) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী বৌদ্ধ অবতারী লামা ছিলেন।

সংক্ষিপ্ত জীবনী
---------------

গার-দ্বাং-ছোস-ক্যি-র্গ্যাল-ম্ত্শো ১৮১১ খ্রিষ্টাব্দে তিব্বতে জন্মগ্রহণ করেন। তাকে দ্পাল-'ব্যোর-র্গ্যা-ম্ত্শো (ওয়াইলি: *dpal 'byor rgya mtsho*) নামক তৃতীয় ঝে-ছেন-রাব-'ব্যাম্স (ওয়াইলি: *zhe chen rab 'byams*) উপাধিধারী বৌদ্ধ লামার পুনর্জন্ম রূপে চিহ্নিত করা হয়। মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তার শিক্ষক ছিলেন।

তথ্যসূত্র
---------

1. ↑  Chhosphel, Samten (জুলাই ২০১২)। "The Fourth Zhechen Rabjam, Garwang Chokyi Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৯-০৪।

|
|  |
| পূর্বসূরীদ্পাল-'ব্যোর-র্গ্যা-ম্ত্শো | **গার-দ্বাং-ছোস-ক্যি-র্গ্যাল-ম্ত্শো  চতুর্থ ঝে-ছেন-রাব-'ব্যাম্স** | উত্তরসূরীপে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান |
|

| * দে
* স
ঝে-ছেন-রাব-'ব্যাম্স |
| --- |
| 
* ১) ব্স্তান-পা'ই-র্গ্যাল-ম্ত্শান
* ২) 'গ্যুর-মেদ-কুন-ব্জাং-র্নাম-র্গ্যাল
* ৩) দ্পাল-'ব্যোর-র্গ্যা-ম্ত্শো
* ৪) গার-দ্বাং-ছোস-ক্যি-র্গ্যাল-ম্ত্শো
* ৫) পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান
* ৬) স্নাং-ম্দ্জাদ-গ্রুব-পা'ই-র্দো-র্জে
* ৭) 'জিগ্স-মেদ-ছোস-ক্যি-সেং-গে

 |
**গার দ্যু নর** (ফরাসি: Gare du Nord; উচ্চারণ: [ɡaʁ dy nɔːʁ]) পশ্চিম ইউরোপের রাষ্ট্র ফ্রান্সের রাজধানী প্যারিস শহরের ছয়টি বৃহৎ 
প্রান্তিক রেলস্টেশনের (টার্মিনাস) একটি। রেলস্টেশনটি প্যারিসের উত্তরে অবস্থিত অঞ্চলগুলির জন্য প্যারিস-লিল রেলপথ ধরে রেল পরিবহন সেবা প্রদান করে থাকে। গার দ্যু নর থেকে উত্তর ফ্রান্স ছাড়াও বিভিন্ন আন্তর্জাতিক গন্তব্যস্থলের সাথে রেল যোগাযোগ ব্যবস্থা বিদ্যমান, যেমন বেলজিয়াম, জার্মানি, নেদারল্যান্ডস এবং যুক্তরাজ্য। এখান থেকে যুক্তরাজ্যের রাজধানী লন্ডন এবং বেলজিয়ামের রাজধানী ব্রাসেলস শহরে ভ্রমণের জন্য সরাসরি রেলগাড়ি পাওয়া যায়।

গার দ্যু নর রেলস্টেশনটি প্যারিসের উত্তরভাগে, ১০ম আরোঁদিসমঁ (ওয়ার্ড) নামক প্রশাসনিক এলাকাতে, গার দ্য লেস্ত নামক অপর একটি রেলস্টেশন থেকে অদূরে অবস্থিত। শুধু আন্তঃনগর রেল পরিবহন সেবা নয়, গার দ্যু নর একাধিক নগর গণপরিবহন সেবার কেন্দ্র হিসেবেও কাজ করে, যাদের মধ্যে প্যারিস পাতালরেল, রেজো এক্সপ্রেস রেজিওনাল (এর.ও্য.এর.), এবং বাস সেবা অন্তর্ভুক্ত। ভ্রমণকারী যাত্রীর সংখ্যা অনুযায়ী এটি সমগ্র ইউরোপ মহাদেশের ব্যস্ততম রেলস্টেশন। এখানে প্রতি বছর ২২ কোটি ২০ লক্ষ যাত্রী আসা-যাওয়া করে। রেলস্টেশনটিতে যাত্রী ওঠানামার জন্য ৪৪টি পাটাতন বা প্ল্যাটফর্ম আছে, যা ইউরোপের ২য় সর্বোচ্চ।

ফরাসি স্থপতি জাক ইতর্ফ গার দ্যু নর রেলস্টেশন ভবনটির নকশা প্রণয়ন করেন। ভবনটিকে ১৮৬১ থেকে ১৮৬৪ সালের মধ্যে নির্মাণ করা হয়।

ছবিতে গার দ্যু নর
-----------------

* মূল প্রবেশপথমূল প্রবেশপথ
* ভবনের নতুন বাহুভবনের নতুন বাহু
* থালিস প্লাটফর্ম থেকে দৃশ্যমান গার দ্যু নরথালিস প্লাটফর্ম থেকে দৃশ্যমান গার দ্যু নর
* আগমনী হলের পরিদৃশ্যআগমনী হলের পরিদৃশ্য
* গন্তব্যস্থল প্রদর্শনকারী ফলকগন্তব্যস্থল প্রদর্শনকারী ফলক
* ইউরোস্টার, থালিস এবং তেজেভে রেলগাড়ি দিয়ে পূর্ণ প্লাটফর্মইউরোস্টার, থালিস এবং তেজেভে রেলগাড়ি দিয়ে পূর্ণ প্লাটফর্ম

তথ্যসূত্র
---------

1. 1 2  "The world's busiest train stations"। *railwaytechnology.com*। ৯ আগস্ট ২০১২। সংগ্রহের তারিখ ২৪ জানুয়ারি ২০০৪।
2. ↑  "Fréquentation en gares – Paris Nord"। *SNCF Open Data*। ২৫ ফেব্রুয়ারি ২০১৯। সংগ্রহের তারিখ ৩০ মে ২০১৯।  `|কর্ম=` এ বহিঃসংযোগ দেয়া (সাহায্য)
3. ↑  Cole, Beverly (২০১১)। *Trains*। Potsdam, Germany: H.F.Ullmann। পৃষ্ঠা 221। আইএসবিএন 978-3-8480-0516-1।

বহিঃসংযোগ
---------


উইকিমিডিয়া কমন্সে **গার দ্যু নর** সংক্রান্ত মিডিয়া রয়েছে।
### ব্যুৎপত্তি

কানঠুটি নামটি পুর্তগিজ বা স্প্যানিস ফ্লামেঙ্গো থেকে যার অর্থ আগুনরঙ্গা। এর বিশেষ গোলাপি পালকের জন্য এমন নাম হয়েছে।

নামকরণ
------

**কানঠুটি** ফিনিকোপ্টেরিফর্মিস (Phoenicopteriformes) বর্গের অন্তর্গত একদল লম্বা পানিকাটা পাখি। এ বর্গে মাত্র একটি গোত্র ও জীবিত পাখিদের একটিমাত্র গণ রয়েছে। এ গণে মোট ছয়টি প্রজাতি রয়েছে। এর মধ্যে দু'টি প্রজাতির আবাস নতুন বিশ্বে ও বাকি দুইটির আবাস পুরাতন বিশ্বে। সব কানঠুটির পা সরু ও লম্বা, ঠোঁট নিম্নমুখী, লেজ খাটো, গলা লম্বা ও বক্রাকার। বছরের নির্দিষ্ট সময়ে এদের সকলের সারা শরীর বা শরীরের অংশ গোলাপি বর্ণ ধারণ করে। এদের উচ্চতা ৯০ থেকে ১৫০ সেন্টিমিটার পর্যন্ত হয়।

কানঠুটি অত্যন্ত দলবদ্ধ স্বভাবের। প্রায়ই দলবদ্ধভাবে এদের উড়তে বা নদী ও সমুদ্রতীরে বিচরণ করতে দেখা যায়। একেক দলে ১০০টিরও বেশি কানঠুটি বিচরণ করে। বিভিন্ন ছোট প্রাণী এরা খাদ্য হিসেবে গ্রহণ করে।

তথ্যসূত্র
---------

1. ↑  "flamingo | Origin and meaning of flamingo by Online Etymology Dictionary" (ইংরেজি ভাষায়)। সংগ্রহের তারিখ ২০১৮-০১-০৮।
2. ↑  "Flamingo"। Encyclopedia Britannica। সংগ্রহের তারিখ ১৯ জুলাই ২০১৩।

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***কানঠুটি***

উইকিমিডিয়া কমন্সে **কানঠুটি** সংক্রান্ত মিডিয়া রয়েছে।

* IUCN/Wetlands International Flamingo Specialist Group
* Flamingo Resource Centre
* Flamingo videos and photos  ওয়েব্যাক মেশিনে আর্কাইভকৃত ১৫ জুলাই ২০১৪ তারিখে on the Internet Bird Collection
***গাম্বুহ*** হল বালিদ্বীপের একটি প্রাচীন নৃত্য-নাটিকা। 

*গাম্বুহ* হল প্রাচীনতম বালিনিজ নৃত্য শিল্পগুলির মধ্যে একটি। মনে করা হয় মাজাপাহিত যুগের শেষের দিকে (আনুমানিক ১৫ শতক) এই নৃত্যকলার উৎপত্তি। এমিকো সুসিলো লিখেছেন, যখন মাজাপাহিতের নৃত্য-নাট্যগুলি বালিতে প্রচলিত হয়, তখন তা এক পতিত রাজবংশের ঐতিহ্য *সংরক্ষণের* মূল ভিত্তি হয়ে ওঠে। এটি বালিনিজ শিল্পকলার এক নতুন সংযোজন যা দ্বীপের অন্যান্য ধরনের নৃত্য-নাট্য যেমন, *টপেং* মাস্কড নৃত্য এবং *আরজা* অপেরা ইত্যাদিকে প্রভাবিত করেছিল। কয়েক শতাব্দী ধরে বালির অভিজাত রাজকীয় দরবারে পৃষ্ঠপোষকতায় এই নৃত্যের বিকাশ ঘটে, এই সময়ে এই নৃত্যকলা বহুল জনপ্রিয় হয়। ডাচদের সাথে রক্তক্ষয়ী যুদ্ধের পর রাজপরিবার ছিন্নভিন্ন হয়ে যায়। সেই সময় *গাম্বুহ নৃত্য* শিল্পের অনেকটাই হারিয়ে যেতে বসে। পূর্বে রাজকীয় পৃষ্ঠপোষকতার উপর নির্ভরশীল অন্যান্য শিল্পের মতো, *গাম্বু* মন্দিরের অনুষ্ঠানে পরিবেশন করা হত যার ফলে কিছু সম্প্রদায়ের মধ্যে এই নাচ জনপ্রিয়তা পেয়েছিল।

*গাম্বুহ* নৃত্যকলা এখন বিলুপ্ত প্রায়। ১৯৯৭ সালে, সুসিলোর অনুসন্ধান থেকে জানা যায় যে তখন সম্ভবত শুধুমাত্র চারটি দল ছিল যারা *গাম্বুহ* শৈলীতে পরিবেশন করত। এমনকি বালিনিজ অভিনয়শিল্পীদের মধ্যেও এটি জনপ্রিয়তা হারাতে থাকে। এই নাচ এবং সঙ্গীত প্রযুক্তিগতভাবে নির্ভুল এবং জটিল। গাম্বুহ কলার জ্ঞান অর্জনের জন্য জন্য কাভি ভাষার জ্ঞান প্রয়োজন। এই নাচের পরিবেশনা দীর্ঘ ও কিছু শিল্পের সমঝদার দর্শকের কাছে জনপ্রিয়।

নৃত্য, সঙ্গীত এবং অভিনয়ের সমন্বয়ে *গাম্বু* নৃত্যকলার উপস্থাপনা। *গাম্বু* নৃত্যকলার মূল বিষয়বস্তু এক লোককাহিনীর উপর আধারিত। কথিত আছে জাভার কাল্পনিক রাজপুত্র রাদেন পাঞ্জি ছিলেন বিষ্ণুর অবতার। তার বিয়ের রাতে, তিনি তার বাগদত্তা, ক্যান্দ্রা কিরানার থেকে বিচ্ছিন্ন হয়ে পড়েন যা একটি মহাকাব্যের সূচনা করে, যেখানে দুই প্রেমিক বছরের পর বছর ধরে এবং মধ্যযুগীয় জাভার বিস্তৃত অঞ্চল জুড়ে একে অপরকে অনুসন্ধান করেছিলেন। তারা অবশেষে যুদ্ধের ময়দানে মিলিত হয়। তারা ছদ্মবেশ ধারন করে থাকলেও একে অপরকে চিনতে পারে এবং পুনরায় মিলিত হয়ে সুখে জীবনযাপন করে। এই গল্পের অন্যান্য চরিত্রের মধ্যে রয়েছে রাজপরিবারের অন্যন্য সদস্য এবং তাদের চাকর। এই কাহিনী কাউই ভাষায় রচিত যা একটি পুরানো সাহিত্যিক ভাষা। বোধগম্য করে তুলতে এই ভাষা সমসাময়িক বালিনিজ ভাষায় অনুবাদ করা হয়।

তথ্যসূত্র
---------

1. 1 2 3  "Gambuh"। *Oxford Encyclopedia of Theatre and Performance*। **1**। Oxford University Press। ২০০৩। পৃষ্ঠা 495।
2. 1 2  I Made Bandem and Fredrik deBoer (১৯৭৮)। "Gambuh: A Classical Balinese Dance-Drama in *Asian Music*"। University of Texas Press: 115–127। জেস্টোর 834127।
3. ↑  Tenzer, Michael (১৯৯১)। *Balinese Gamelan*। Periplus Editions। আইএসবিএন 0-945971-30-3।  Page 20.
4. 1 2 3 4 5 6  Emiko Susilo (১৯৯৭)। "Gambuh: A Dance-Drama of the Balinese Courts in Explorations in *Southeast Asian Studies: A Journal of the Southeast Asian Studies Student Association*, Vol 1, No. 2, Fall 1997"। University of Hawai'i Southeast Asian Studies Student Association। ২০১০-০৬-০৪ তারিখে মূল থেকে আর্কাইভ করা। সংগ্রহের তারিখ ২০১১-০৪-২৭।
হাবিলদার **জোগিন্দর সিং**, এসি (৩০ নভেম্বর ১৯২২ - ২৪ শে এপ্রিল ১৯৫৬) ছিলেন একজন ভারতীয় সেনার নন কমিশনড অফিসার (এনসিও), যিনি নাগাল্যান্ডে তার দুর্দান্ত সাহসিকতা ও বীরত্বের জন্য ভারতের সর্বোচ্চ শান্তিকালীন সামরিক সম্মাননা পুরস্কার অশোক চক্রকে ভূষিত করেছিলেন।

জীবনের প্রথমার্ধ
----------------

হাবিলদার জোগিন্দর সিং এর

র জন্ম ১৯২২ সালের ৩০ নভেম্বর পাঞ্জাবের বাথিন্দা জেলার দেটভাস গ্রামে। তাঁর বাবার নাম সর্দার শাম সিং ছিলেন একজন দরিদ্র কৃষক। আর্থিকভাবে দরিদ্র পরিবারের অন্তর্ভু হওয়ায়ক্ত, তিনি কোনও শিক্ষার সুযোগ পান নি।

সামরিক ক্যারিয়ার
-----------------

হাবিলদার জোগিন্দর সিং ১৮ বছর বয়সে ৩০ নভেম্বর ১৯৪০-এ ভারতীয় সেনাবাহিনীতে ভর্তি হয়েছিলেন। সামরিক প্রশিক্ষণ শেষ করার পরে, তিনি ২ শিখ রেজিমেন্টে নিয়োগ পেয়েছিলেন। সেনা শিক্ষার সময় তিনি ভারতীয় সেনা ও মানচিত্র পাঠ্য কোর্সে প্রথম শ্রেণি লাভ করেন। তিনি ইঞ্জিনিয়ার প্লাটুন কমান্ডার কোর্সেও যোগ দিয়েছিলেন এবং 'বিওয়াই' গ্রেডিং পেয়েছিলেন। তাঁর কাজের সময় তিনি গ্রিস এবং আফ্রিকার মতো বিভিন্ন জায়গায়ও দায়িত্ব পালন করেছিলেন।

নাগা পাহাড়ের সংগ্রাম
---------------------

১৯৫৬ সালের এপ্রিল মাসে, হাবিলদার জোগিন্দর সিং নাগাল্যান্ডের খুজামি জেলায় পোস্ট করা হয়েছিল যেখানে তিনি ২ শিখ রেজিমেন্টে কর্মরত ছিলেন। সামরিক আন্দোলন দমন করার লক্ষ্যে এই সময় পাহাড়ের বিভিন্ন অবস্থানের বিদ্রোহীদের সাথে লুকিয়ে থাকা নাগা বিদ্রোহ চূড়ান্ত পর্যায়ে ছিল। ১৯৫৬ সালের ২৪ এপ্রিলের দুর্ভাগ্যজনক দিনে, সিং নাগা পাহাড়ের ফেকের একটি ফরোয়ার্ড পোস্টের জন্য স্টোর বহনকারী তিনটি জিপের কাফেলার নেতৃত্ব দিচ্ছিলেন। মাইলফলক ১৬ পেরিয়ে যাওয়ার পরে, বাঁকা পাহাড়ী ট্র্যাকটিতে ফাঁস লাগিয়েছিল এমন বিদ্রোহীরা হঠাৎ গুলি ছোঁড়ে এবং কনভয়টিকে হালকা মেশিনগানের সাথে অভিযুক্ত করে। হাবিলদার জোগিন্দার তাঁর ডান পায়ে একটি গুলি লেগে যায়। বন্দুকের গুলি লাগার পরেও তিনি জিপ থেকে লাফিয়ে উঠে আক্রমণ চালানোর জন্য জঙ্গিদের দিকে দৌড়ে যান। তাঁর সাহসী কায়দায় তাঁর ছয় সৈন্যও যানবাহন থেকে বেরিয়ে এসে জঙ্গিদের আক্রমণ করতে এগিয়ে যায়। হাবিলদার জোগিন্দর শত্রুর মাত্র ২৫ মিটার সংক্ষেপে যখন একটি গুলি তাঁর পেটে আঘাত করেছিল। আরও অবহেলিত, গভীর আহত হওয়া সত্ত্বেও তিনি মাটিতে হামাগুড়ি দিয়ে শত্রুর দিকে অগ্রসর হতে থাকলেন এবং অবশেষে দু'হাত গ্রেনেড দিয়ে শত্রুর পোস্টে আঘাত করলেন। এই গুলি শত্রুদের নিঃশব্দ করে দেয় এবং তাঁর সহযোদ্ধারা শত্রু পোস্টটি ধ্বংস করতে সফল হয় যা ভারতীয় সেনাবাহিনীর চলাচলের জন্য সর্বদা একটি প্রতিবন্ধক ছিল। হাবিলদার জোগিন্দর সিংহ আহত হন এবং ভারতীয় সেনাবাহিনীর বীর শহীদ হয়ে শেষ নিঃশ্বাস ত্যাগ করেন। হাবিলদার জোগিন্দর সাহসিকতার সাথে দৃঢ়তার সাথে লড়াইয়ে নেতৃত্ব দেওয়ার কাজটি ছিল তাঁর সৈন্যদের উদ্দেশ্য সফলভাবে অর্জনের জন্য অনুপ্রেরণা।

অশোক চক্র পুরস্কার প্রাপ্ত
--------------------------

তাঁর সাহসিকতা ও চূড়ান্ত বীরত্বপূর্ণ আচরণের জন্য তিনি মরণোত্তরভাবে ভারতের সর্বোচ্চ শান্তির সময় সামরিক সম্মাননা পুরস্কার অশোক চক্রকে ভূষিত করেছিলেন ।

তথ্যসূত্র
---------

1. ↑  "JOGINDER SINGH| GALLANTRY AWARD"।
**ঢাকা রিপোর্টার্স ইউনিটি** (ডিআরইউ) বাংলাদেশে পেশাদার সাংবাদিকদের সবচেয়ে বড় সংগঠন। রাজধানী ঢাকা থেকে প্রকাশিত দৈনিক পত্রিকা, ইলেকট্রনিক মিডিয়া, সংবাদ সংস্থা এবং অনলাইন মিডিয়ায় কর্মরত প্রতিবেদকরা এ সংগঠনের সদস্য। ডিআরইউর বর্তমান সভাপতি মুরসালিন নোমানী এবং সাধারণ সম্পাদক মসিউর রহমান খান।

ইতিহাস
------

প্রতিবেদকদের পেশাগত দক্ষতা বৃদ্ধি, সাংবাদিকতার মান রক্ষা এবং সদস্যদের জন্য কল্যাণধর্মী কর্মসূচী পরিচালনার জন্য ১৯৯৫ সালের ২৬ মে ঢাকা রিপোর্টার্স ইউনিটি প্রতিষ্ঠিত হয়। বর্তমানে এর সদস্য সংখ্যা প্রায় ২,০০০। ঢাকার সেগুনবাগিচায় ডিআরইউর কার্যালয় অবস্থিত।

কার্যক্রম
---------

ডিআরইউ এর সদস্যদের পেশাগত দক্ষতা বৃদ্ধির জন্য প্রশিক্ষণ ও কর্মশালা আয়োজনের পাশাপাশি আলোচনাসভা, মিট দ্যা রিপোর্টার্সসহ বছরব্যাপী নানা অনুষ্ঠানের আয়োজন করে। ডিআরইউ "রিপোর্টার্স ভয়েজ" (প্রতিবেদকদের কণ্ঠ) নামে নিয়মিতভাবে একটি স্যূভেনির প্রকাশ করে। এই নামে ডিআরইউর একটি অনলাইন সাময়িকী রয়েছে। এছাড়া সদস্যদের উৎসাহিত করার জন্য বর্ষসেরা প্রতিবেদকদের দেয়া হয় "সেরা প্রতিবেদন পুরস্কার"।

তথ্যসূত্র
---------

1. ↑  "ডিআরইউর সভাপতি মুরসালিন নোমানী, সম্পাদক মসিউর"। *যুগান্তর*। সংগ্রহের তারিখ ১৭ নভেম্বর ২০২১।
2. ↑  "নগদ-ডিআরইউ বেস্ট রিপোর্টিং অ্যাওয়ার্ড পেলেন ২২ জন"। *যুগান্তর*। সংগ্রহের তারিখ ১৭ নভেম্বর ২০২১।
'**জিগ্স-মেদ-ব্সাম-গ্রুব-র্গ্যা-ম্ত্শো** (ওয়াইলি: *'jigs med bsam grub rgya mtsho*) (১৮৩৩-১৮৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ জাম-ত্শা-গ্সের-খ্রি (ওয়াইলি: *zam tsha gser khri*) উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের তিপ্পান্নতম প্রধান ছিলেন।

সংক্ষিপ্ত জীবনী
---------------

'জিগ্স-মেদ-ব্সাম-গ্রুব-র্গ্যা-ম্ত্শো ১৮৩৩ খ্রিষ্টাব্দে তিব্বতের আমদো অঞ্চলের খো-ত্শে (ওয়াইলি: *kho tshe*) নামক স্থানে জন্মগ্রহণ করেন। তার পিতার নাম ছিল দ্গে-লেগ্স (ওয়াইলি: *dge legs*) এবং মাতার নাম ছিল ম্গোন-পো-ম্ত্শো (ওয়াইলি: *mgon po mtsho*)। 'জাম-দ্ব্যাংস-থুব-ব্স্তান-ন্যি-মা (ওয়াইলি: *'jigs med lung rigs rgya mtsho*) নামক তৃতীয় স্দে-খ্রি রিন-পো-ছে (ওয়াইলি: *sde khri rin po che*) তাকে চতুর্থ জাম-ত্শা-গ্সের-খ্রি হিসেবে চিহ্নিত করেন। এগারো বছর বয়স হলে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (ওয়াইলি: *blo bzang thub bstan 'jigs med rgya mtsho*) নামক তৃতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা তাকে শিক্ষার্থীর শপথ প্রদান করেন। চতুর্থ গুং-থাং লামা দ্কোন-ম্ছোগ-ব্স্তান-পা'ই-র্গ্যা-ম্ত্শো (ওয়াইলি: *dkon mchog bstan pa'i rgya mtsho*) তার অন্যতম উল্লেখযোগ্য শীক্ষক ছিলেন। কুড়ি বছর বয়স হলে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো তাকে ভিক্ষুর শপথ প্রদান করেন। ১৮৫৩ খ্রিষ্টাব্দে তিনি চিং সম্রাট জিয়ানফেংয়ের আমন্ত্রণে বেজিং যাত্রা করেন এবং সাত বছর সেখানে বসবাস করেন। ১৮৬৩ খ্রিষ্টাব্দে তিনি দ্গা'-ল্দান-ব্সাদ-স্গ্রুব-ছোস-'খোর-গ্লিং (ওয়াইলি: *dga' ldan bshad sgrub chos 'khor gling*) বৌদ্ধবিহারের প্রধানের দায়ত্ব লাভ করেন। ১৮৬৫ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের তিপ্পান্নতম প্রধানের দায়িত্ব লাভ করেন এবং আট বছর এই পদে থাকেন।

তথ্যসূত্র
---------

1. ↑  Chhosphel, Samten (জানুয়ারি ২০১১)। "The Fourth Zamtsa Sertri, Jigme Samdrub Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-০৪।

|
|  |
| পূর্বসূরীব্লো-ব্জাং-'ফ্রিন-লাস-র্গ্যা-ম্ত্শো | '**জিগ্স-মেদ-ব্সাম-গ্রুব-র্গ্যা-ম্ত্শো চতুর্থ জাম-ত্শা-গ্সের-খ্রি** | উত্তরসূরীস্কাল-ব্জাং-'জিগ্স-মেদ-নাম-ম্খা'-ব্জাং-পো |
|

| * দে
* স
জাম-ত্শা-গ্সের-খ্রি |
| --- |
| 
* ১) ঙ্গাগ-দ্বাং-নাম-ম্খা'-ব্জাং-পো
* ২) ব্লো-ব্জাং-'জিগ্স-মেদ-নাম-ম্খা'
* ৩) ব্লো-ব্জাং-'ফ্রিন-লাস-র্গ্যা-ম্ত্শো
* ৪) 'জিগ্স-মেদ-ব্সাম-গ্রুব-র্গ্যা-ম্ত্শো
* ৫) স্কাল-ব্জাং-'জিগ্স-মেদ-নাম-ম্খা'-ব্জাং-পো
* ৬) স্কাল-ব্জাং-লুং-রিগ্স-র্গ্যা-ম্ত্শো
* ৭) ব্লো-ব্জাং-নাম-ম্খা'-র্গ্যাল-ম্ত্শান

 |
**জেমস হলোস** (ইংরেজি: James Hallows; জন্ম: ১৪ নভেম্বর, ১৮৭৩ - মৃত্যু: ২০ মে, ১৯১০) বোল্টনের লিটল লেভার এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে বোলিং করতেন তিনি।

কাউন্টি ক্রিকেট
---------------

১৮৯৮ থেকে ১৯০৭ সময়কালে কাউন্টি ক্রিকেটে ল্যাঙ্কাশায়ারের সদস্য ছিলেন।

বামহাতি মাঝারিসারির ব্যাটসম্যান ও বামহাতি বোলার হিসেবে খেলতেন জেমস হলোস। শুরুরদিকে ফাস্ট-মিডিয়াম বোলিং করলেও পরবর্তীতে মিডিয়াম পেস বোলিংয়ের দিকে ধাবিত হন তিনি। ১৮৯৮ সাল থেকে ল্যাঙ্কাশায়ারের পক্ষে স্বল্পকিছু খেলায় অংশ নেন। কিন্তু, ১৯০১ সালে দলের নিয়মিত সদস্যরূপে খেলেন। ঐ মৌসুমে ইনিংস প্রতি ৩১-এর অধিক গড়ে ১১৭০ রান তুলেছিলেন তিনি।

পরবর্তী দুই মৌসুম তুলনামূলকভাবে তেমন সাফল্য না পেলেও ১৯০৪ সালে সিডনি বার্নসের চলে যাবার ফলে ল্যাঙ্কাশায়ারের ঘাটতি মোকাবেলায় নিজেকে ওতপ্রোতভাবে জড়ান। ১০০০ রান ও ১০০ উইকেট লাভের ন্যায় অল-রাউন্ডার ডাবল লাভে সক্ষমতা দেখান তিনি। ল্যাঙ্কাশায়ার কাউন্টি চ্যাম্পিয়নশীপের শিরোপা জয় করে। ফলশ্রুতিতে উইজডেনের ১৯০৫ সালের সংস্করণে অন্যতম বর্ষসেরা ক্রিকেটার হিসেবে মনোনীত হন জেমস হলোস।

ব্যক্তিগত জীবন
--------------

১৯০৫ সালে তার ব্যাটিংশৈলী কার্যকর থাকলেও বোলিংয়ের মান বেশ নিম্নমূখী হতে থাকে। ১৯০৬ সালে খুব কমই খেলায় অবদান রাখছিলেন। ১৯০৭ সালে তার স্বাস্থ্য ভাঙ্গতে থাকে। তিনি মৃগী রোগে আক্রান্ত হয়েছিলেন।

১৯২০-এর দশকে ল্যাঙ্কাশায়ার ও ইংল্যান্ডের প্রথিতযশা উদ্বোধনী ব্যাটসম্যান চার্লি হলোস সম্পর্কে তার ভ্রাতৃস্পুত্র। ২০ মে, ১৯১০ তারিখে ৩৬ বছর বয়সে ফার্নওয়ার্থে জেমস হলোসের দেহাবসান ঘটে।

তথ্যসূত্র
---------

1. 1 2  "James Hallows"। www.cricinfo.com। সংগ্রহের তারিখ ১৪ নভেম্বর ২০০৮।
2. ↑  "First-class Batting and Fielding in each Season by James Hallows"। www.cricketarchive.com। সংগ্রহের তারিখ ১৪ নভেম্বর ২০০৮।

বহিঃসংযোগ
---------


উইকিমিডিয়া কমন্সে **জেমস হলোস** সংক্রান্ত মিডিয়া রয়েছে।

* ইএসপিএনক্রিকইনফোতে জেমস হলোস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জেমস হলোস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯০৫ উইজডেন বর্ষসেরা ক্রিকেটার |
| --- |
| 
* বার্নার্ড বোসানকুয়েত
* আর্নেস্ট হলিওয়েল
* জেমস হলোস
* পার্সি পেরিন
* রেজি স্পুনার

 |  |
'**জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান** (ওয়াইলি: *'jam dbyangs chos rje bkra shis ldan*) (১৩৭৯-১৪৪৯) তিব্বতের 'ব্রাস-স্পুংস বৌদ্ধবিহার নামক দ্গে-লুগ্স বৌদ্ধ ধর্মসম্প্রদায়ের অন্যতম প্রধান বৌদ্ধবিহারের প্রতিষ্ঠাতা ছিলেন।

জন্ম ও শিক্ষা
-------------

'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৩৭৯ খ্রিষ্টাব্দে তিব্বতের ব্সাম-য়াস (ওয়াইলি: *bsam yas*) অঞ্চলে জন্মগ্রহণ করেন। তার পিতার নাম ছিল দ্গে-ব্স্ন্যেন (ওয়াইলি: *dge bsnyen*)। তিনি র্ত্সে-থাং (ওয়াইলি: *rtse thang*) বৌদ্ধবিহারে দীক্ষালাভ করেন। তিনি গ্সাং-ফু (ওয়াইলি: *gsang phu*) বৌদ্ধবিহারে তিনি গ্ন্যাল-র্গোদ-রিন-ছেন-ব্সাম-'গ্রুব (ওয়াইলি: *gnyal rgod rin chen bsam 'grub*) ও ল্দান-মা-দ্কোন-ম্ছোগ-সেং-গে (ওয়াইলি: *ldan ma dkon mchog seng ge*) নামক দুই ভিক্ষুর নিকট প্রজ্ঞাপারমিতা সম্বন্ধে এবং ত্সোং-খা-পা-ব্লো-ব্জাং-গ্রাগ্স-পা (ওয়াইলি: *tsong kha pa blo bzang grags pa*) নামক দ্গে-লুগ্স ধর্মসম্প্রদায়ের প্রতিষ্ঠাতার নিকট লাম-রিম-ছেন-মো এবং স্ঙ্গাগ্স-রিম-ছেন-মো সম্বন্ধে শিক্ষালাভ করেন। ত্সোং-খা-পা-ব্লো-ব্জাং-গ্রাগ্স-পা তাকে ভিক্ষুর শপথও প্রদান করেন।

অবদান
-----

'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৪১৬ খ্রিষ্টাব্দে 'ব্রাস-স্পুংস বৌদ্ধবিহার প্রতিষ্ঠা করেন। তার আমলেই এই বিহারে স্গো-মাং (ওয়াইলি: *sgo mang*), ব্লো-গ্সাল-গ্লিং (ওয়াইলি: *blo gsal gling*), ব্দে-দ্ব্যাংস (ওয়াইলি: *bde dbyangs*), শাগ-স্কোর (ওয়াইলি: *shag skor*), থোস-ব্সাম-গ্লিং (ওয়াইলি: *thos bsam gling*), 'দুল-বা (ওয়াইলি: *'dul ba*) এবং স্ঙ্গাগ্স-পা (ওয়াইলি: *sngags pa*) নামক সাতটি বিখ্যাত মহাবিদ্যালয় স্থাপিত হয়। তিনি ত্সোং-খা-পা'ই-গ্সাং-বা'ই-র্নাম-থার (ওয়াইলি: *tsong kha pa'i gsang ba'i rnam thar*) নামক ত্সোং-খা-পা-ব্লো-ব্জাং-গ্রাগ্স-পার জীবনী গ্রন্থ রচনা করেন।

তথ্যসূত্র
---------

1. 1 2  Gyatso, Thinlay (মে ২০১৪)। "Jamyang Choje Tashi Pelden"। *The Treasury of Lives: Biographies of Himalayan Religious Masters*। সংগ্রহের তারিখ ৩০ জুন ২০১৪।
**সাজাহ বিনতে আল-হারিস ইবনে সোয়াইদ** (আরবি: سجاح بنت الحارث بن سويد‎‎) ছিলেন বনু তামিম গোত্রের এক নারী, যিনি নিজেকে নবি বলে ঘোষণা করেছিলেন। তার বাবা ছিলেন বনু তামিম গোত্রের অন্তর্গত এবং তার মা ছিলেন বনু তাঘলিব গোত্রের অন্তর্গত।

ইতিহাস
------

সাজাহ ছিলেন এক আরব খ্রিষ্টান। রিদ্দার যুদ্ধের সময় তিনি নিজেকে নবি বলে ঘোষণা করেন।

সে চার হাজার লোককে একত্রে সমবেত করে মদিনা অভিমুখে রওয়ানা হয়। আরও কিছু লোকও তার সাথে যুক্ত হয়। যাত্রাপথে খালিদ বিন ওয়ালিদের কাছে তুলায়হার (আরেক স্বঘোষিত নবুয়াতের দাবিদার) পরাজিত হওয়ার খবর পেলে তিনি মদিনা আক্রমণের পরিকল্পনা থেকে বিরত হতে হয় তাকে। এরপর, তিনি খালিদ বিন ওয়ালিদের হুমকি মোকাবেলা করার জন্য মুসাইলিমার সাহায্য চান। তাদের মাঝে বোঝাপড়া সম্পন্ন হয় এবং তিনি মুসাইলিমার সাথে বিবাহবন্ধনে আবদ্ধ হন। মুসাইলিমাও তার মত নিজেকে নবি বলে ঘোষণা করেছিল। ইয়ামামার যুদ্ধে মুসাইলিমা মৃত্যুবরণ করার পর তিনি ইসলাম গ্রহণ করেন ও বসরায় হিজরত করেন। সেখানে তিনি ৬৭৫ সালে মৃত্যুবরণ করেন।

তথ্যসূত্র
---------

1. ↑  Kister, M.J. The Struggle Against Musaylima and the Conquest of Yamama, p. 23
2. ↑  E.J. Brill's first encyclopedia of Islam, 1913-1936 By M. Th. Houtsma, p665
3. ↑  The Life of the Prophet Muhammad: Al-Sira Al-Nabawiyya By Ibn Kathir, Trevor Le Gassick, Muneer Fareed, pg. 36.
4. ↑  "মোরতাদ ও ভণ্ড নবীদের কবল হতে দ্বীনকে মুক্ত করেন প্রথম খলিফা"। *ইনকিলাব*। ১৬ এপ্রিল ২০১৬। সংগ্রহের তারিখ ৩০ মে ২০১৯।
'**জাম-দ্ব্যাংস-দ্কোন-ম্ছোগ-ব্জাং-পো** (ওয়াইলি: *'jam dbyangs dkon mchog bzang po*) (১৩৯৮-১৪৭৫) তিব্বতের জো-নাং বৌদ্ধবহারের চতুর্দশ প্রধান ছিলেন।

শিক্ষা
------

'জাম-দ্ব্যাংস-দ্কোন-ম্ছোগ-ব্জাং-পো ১৩৯৮ খ্রিষ্টাব্দে মধ্য তিব্বতের ব্রাগ-দ্মার (ওয়াইলি: *brag dmar*) নামক স্থানে জন্মগ্রহণ করেন। তিনি ম্খান-ছেন-ছোস-দ্পাল-ম্গোন-পো (ওয়াইলি: *mkhan chen chos dpal mgon po*), দ্কোন-ম্ছোগ-ব্যাং-ছুব (ওয়াইলি: *dkon mchog byang chub*) এবং ছোস-ক্যি-ব্লো-গ্রোস (ওয়াইলি: *chos kyi blo gros*) জো-নাং ধর্মসম্প্রদায়ের তিন পণ্ডিতের নিকট অভিধর্ম সম্বন্ধে শিক্ষালাভ করেন। এরপর তিনি সা-স্ক্যা (ওয়াইলি: *sa skya*), স্নার-থাং (ওয়াইলি: *snar thang*), র্ত্সে-থাং (ওয়াইলি: *rtse thang*), গ্সাং-ফু (ওয়াইলি: *gsang phu*), গুং-থাং (ওয়াইলি: *gung thang*) প্রভৃতি বৌদ্ধবিহারে যাত্রা করে শিক্ষালাভ করেন। তিরিশ বছর বয়সে তিনি ভিক্ষুর শপথ গ্রহণ করেন। তিনি ব্সোদ-নাম্স-ব্জাং-পো নামক জো-নাং ধর্মসম্প্রদায়ের পণ্ডিত ও ম্খান-ছেন-পাদ-মা-ব্জাং-পো (ওয়াইলি: *mkhan chen pad ma bzang po*) নামক সা-স্ক্যা ধর্মসম্প্রদায়ের পণ্ডিতের নিকট তন্ত্র সম্বন্ধে শিক্ষালাভ করেন। এছাড়া গ্রুব-ছেন-কুন-দ্গা'-ব্লো-গ্রোস নামক র্ত্সে-ছেন (ওয়াইলি: *rtse chen*) বৌদ্ধবহারের প্রধানের নিকট কালচক্র, হেবজ্র, চক্রসম্বর, গুহ্যসমাজতন্ত্র, চর্যাতন্ত্রযান, ক্রিয়াতন্ত্রযান প্রভৃতি সম্বন্ধে এবং ব্সাম-স্দিংস-গ্ঝোন-নু-গ্রুব (ওয়াইলি: *bsam sdings gzhon nu grub*) নামক বৌদ্ধ ভিক্ষুর নিকট নিগুমার ছয় যোগ সম্বন্ধে অধ্যয়ন করেন।

পরবর্তী জীবন
------------

পরবর্তীকালে 'জাম-দ্ব্যাংস-দ্কোন-ম্ছোগ-ব্জাং-পো জো-নাং বৌদ্ধবিহারের চতুর্দশ প্রধান হিসেবে নির্বাচিত হন। এছাড়াও তিনি দ্পাল-'খোর-ব্দে-ছেন (ওয়াইলি: *dpal 'khor bde chen*), র্ত্সে-ছেন (ওয়াইলি: *rtse chen*) ও ব্সাম-স্দিংস (ওয়াইলি: *bsam sdings*) বৌদ্ধবিহারের প্রধান হিসেবে নির্বাচিত হন। তিনি এই সময় কালচক্র ও বিমলপ্রভা টীকাভাষ্য, মহামুদ্রা, নিগুমার ছয় যোগ, ছেদ সাধনা এবং দোল-পো-পা-শেস-রাব-র্গ্যাল-ম্ত্শান ও র্গ্যাল-স্রাস-থোগ্স-মেদ-দ্পাল-ব্জাং-পোর রচনা সম্বন্ধে শিক্ষাদান করেন। তার অন্ততম প্রধান শিষ্য ছিলেন ব্সোদ-নাম্স-র্গ্যাল-ম্ত্শান (ওয়াইলি: *bsod nams rgyal mtshan*), দ্কোন-ম্ছোগ-র্গ্যাল-ম্ত্শান (ওয়াইলি: *dkon mchog rgyal mtshan*), নাম-ম্খা'-ছোস-স্ক্যোং (ওয়াইলি: *nam mkha' chos skyong*), ছোস-স্ক্যোং-র্গ্যাল-ম্ত্শান (ওয়াইলি: *chos skyong rgyal mtshan*), ব্দাগ-ছেন-ব্লো-গ্রোস-র্গ্যাল-ম্ত্শান (ওয়াইলি: *bdag chen blo gros rgyal mtshan*), ঝ্বা-লু-লো-ত্সা-বা-ছোস-স্ক্যোং-ব্জাং-পো (ওয়াইলি: *zhwa lu lo tsA ba chos skyong bzang po*) প্রভৃতি।

তথ্যসূত্র
---------

1. 1 2  Stearns, Cyrus (আগস্ট ২০০৮)। "Jamyang Konchok Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৬।
**সাজিলা লেঘারি** একজন পাকিস্তানি রাজনীতিবিদ ও নারী চিকিৎসক। তিনি ২০০৬, ২০০৮, ও ২০১৩ সালের নির্বাচনে পাকিস্তানের সিন্ধু প্রাদেশিক পরিষদের সদস্য নির্বাচিত হন।

তিনি ১৯৬৪ সালের ২৯ মার্চ দাদুতে জন্মগ্রহণ করেছিলেন। তিনি লিয়াকত মেডিকেল ও হেলথ সায়েন্সেস বিশ্ববিদ্যালয় থেকে ব্যাচেলর অব মেডিসিন এবং ব্যাচেলর অব সার্জারি ডিগ্রি অর্জন করেছেন।

তিনি ২০০৬ সালের সেপ্টেম্বরে নির্বাচনী এলাকা পিএস-৭৫ (দাদু-৫) থেকে পাকিস্তান মুসলিম লীগের (কিউ) (পিএমএল-কিউ) প্রার্থী হিসাবে সিন্ধুর প্রাদেশিক পরিষদের সদস্য নির্বাচিত হয়েছিলেন।

২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পিএমএল-কিউয়ের প্রার্থী হিসাবে তিনি সিন্ধু প্রাদেশিক পরিষদের সদস্য পুনর্নির্বাচিত হন।

২০১৩ পাকিস্তানের সাধারণ নির্বাচনে মহিলাদের জন্য সংরক্ষিত আসনে তিনি পাকিস্তান পিপলস পার্টির (পিপিপি) প্রার্থী হয়ে সিন্ধু প্রাদেশিক পরিষদের সদস্য আবারও র্নির্বাচিত হন।

তথ্যসূত্র
---------

1. ↑  "Welcome to the Website of Provincial Assembly of Sindh"। *www.pas.gov.pk*। ২৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৮।
2. ↑  "PML-N secures maximum number of reserved seats in NA"। *www.pakistantoday.com.pk*। ৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।
3. ↑  "21 PPP members elected to PA reserved seats"। *www.pakistantoday.com.pk*। ৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৮।
'**জাম-দ্ব্যাংস-থুব-ব্স্তান-ন্যি-মা** (ওয়াইলি: *'jam dbyangs thub bstan nyi ma*) (১৭৭৯-১৮৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় স্দে-খ্রি রিন-পো-ছে (ওয়াইলি: *sde khri rin po che*) উপাধিধারী বৌদ্ধ লামা ছিলেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান ছিলেন।

সংক্ষিপ্ত জীবনী
---------------

'জাম-দ্ব্যাংস-থুব-ব্স্তান-ন্যি-মা ১৭৭৮ খ্রিষ্টাব্দে তিব্বতের আমদো অঞ্চলের পে-লেন-না-র্গান (ওয়াইলি: *pe len nA rgan*) নামক স্থানে জন্মগ্রহণ করেন। তার পিতার নাম ছিল ঙ্গাগ-দ্বাং-ফুন-ত্শোগ্স (ওয়াইলি: *ngag dbang phun tshogs*) এবং মাতার নাম ছিল ল্হা-মো-স্ক্যিদ (ওয়াইলি: *lha mo skyid*)। পাঁচ বছর বয়সে দ্কোন-ম্ছোগ-'জিগ্স-মেদ-দ্বাং-পো (ওয়াইলি: *dkon mchog 'jigs med dbang po*) নামক দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা তাকে 'জিগ্স-মেদ-লুং-রিগ্স-র্গ্যা-ম্ত্শো (ওয়াইলি: *'jigs med lung rigs rgya mtsho*) নামক দ্বিতীয় স্দে-খ্রি রিন-পো-ছে (ওয়াইলি: *sde khri rin po che*) উপাধিধারী লামার পুনর্জন্ম রূপে চিহ্নিত করেন। দ্কোন-ম্ছোগ-ব্দে-ছেন (ওয়াইলি: *dkon mchog bde chen*) নামক বৌদ্ধ ভিক্ষু ব্লা-ব্রাং-ব্ক্রা-শিস-'খ্যিল বৌদ্ধবিহারে তার অন্যতম উল্লেখযোগ্য শিক্ষক ছিলেন। তৃতীয় গুং-থাং লামা দ্কোন-ম্ছোগ-ব্স্তান-পা'ই-স্গ্রোন-মে (ওয়াইলি: *dkon mchog bstan pa'i sgron me*) তাকে শিক্ষার্থীর শপথ ও ভিক্ষুর শপথ প্রদান করেন এবং তাকে উত্তর চীনের উটাই শান পর্বতের বৌদ্ধ শিক্ষাপ্রতিষ্ঠানে পাঠান। এই স্থানে ব্লো-ব্জাং-ছোস-দার (ওয়াইলি: *blo bzang chos dar*), গ্রাগ্স-পা-র্গ্যাল-ম্ত্শান (ওয়াইলি: *grags pa rgyal mtshan*) প্রভৃতি বৌদ্ধ ভিক্ষু তাকে শিক্ষাপ্রদান করেন। এই সময় তাকে তশা-গান-পে-শিং বৌদ্ধবিহারের প্রধানের দায়িত্ব প্রদান করা হয় এই পদে তিনি দুই বছর থাকেন। তিনি মঙ্গোলিয়া যাত্রা করে ব্লো-ব্জাং-'জাম-দ্ব্যাংস-র্গ্যা-ম্ত্শো (ওয়াইলি: *blo bzang 'jam dbyangs rgya mtsho*) নামক তৃতীয় আ-ক্যা উপাধিধারী লামার নিকট শিক্ষালাভ করেন। মঙ্গোলিয়ায় তিনি দোলন বুলাক বৌদ্ধবিহার স্থপন করেন। ১৮২২ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রিশতম প্রধান হিসেবে অধিষ্ঠিত করা হয়। চতুর্থ রোং-বো-গ্রুব-ছেন (ওয়াইলি: *rong bo grub chen*) ব্লো-ব্জাং-ছোস-গ্রাগ্স-র্গ্যা-ম্ত্শো (ওয়াইলি: *blo bzang chos grags rgya mtsho*), চতুর্থ থু'উ-ব্ক্বান ওয়াইলি: *thu'u bkwan*) ব্লো-ব্জাং-থুব-ব্স্তান-ছোস-ক্যি-র্গ্যাল-ম্ত্শান (ওয়াইলি: *blo bzang thub bstan chos kyi rgyal mtshan*), পঞ্চম ল্চাং-স্ক্যা হো-থোগ-থু (ওয়াইলি: *lcang-skya ho-thog-thu*) য়ে-শেস-ব্স্তান-পা'ই-ন্যি-মা (ওয়াইলি: *ye shes bstan pa'i nyi ma*) প্রভৃতি অবতারী লামারা তার উল্লেখযোগ্য শিষ্য ছিলেন।

তথ্যসূত্র
---------

1. ↑  Dorje, Sonam (ডিসেম্বর ২০১৩)। "The Third Detri, Jamyang Tubten Nyima"। *The Treasury of Lives: Biographies of Himalayan Religious Masters*। সংগ্রহের তারিখ ১৮ জুলাই ২০১৪।

|
|  |
| পূর্বসূরী'জিগ্স-মেদ-লুং-রিগ্স-র্গ্যা-ম্ত্শো | '**জাম-দ্ব্যাংস-থুব-ব্স্তান-ন্যি-মা  দ্বিতীয় স্দে-খ্রি রিন-পো-ছে** | উত্তরসূরীব্লো-ব্জাং-লুং-রিগ্স-ন্যি-মা |
|

| * দে
* স
স্দে-খ্রি রিন-পো-ছে |
| --- |
| 
* ১) ব্লো-ব্জাং-দোন-গ্রুব
* ২) 'জিগ্স-মেদ-লুং-রিগ্স-র্গ্যা-ম্ত্শো
* ৩) 'জাম-দ্ব্যাংস-থুব-ব্স্তান-ন্যি-মা
* ৪) ব্লো-ব্জাং-লুং-রিগ্স-ন্যি-মা
* ৫) 'জিগ্স-মেদ-থুব-ব্স্তান-ন্যি-মা
* ৬) স্কাল-ব্জাং-ম্খ্যেন-রাব-র্গ্যা-ম্ত্শো
* ৭) 'জাম-দ্ব্যাংস-ব্স্তান-পা'ই-র্গ্যাল-ম্ত্শান
* ৮) 'জাম-দ্ব্যাংস-থুব-ব্স্তান-র্গ্যা-ম্ত্শো

 |
'**জাম-দ্ব্যাংস-ব্শেস-গ্ন্যেন** (ওয়াইলি: *'jam dbyangs bshes gnyen*) (১৫০২-১৫৬৯) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) একাদশ প্রধান ছিলেন।

সংক্ষিপ্ত জীবনী
---------------

'জাম-দ্ব্যাংস-ব্শেস-গ্ন্যেন ১৫০২ খ্রিষ্টাব্দে তিব্বতের র্দ্জা-স্তোদ-স্প্যে-'দু-গ্রোং-মো-ছে-গ্যিং-থাং (ওয়াইলি: *rdza stod spye 'du grong mo che gying thang*) নামক স্থানে জন্মগ্রহণ করেন। বারো বছর বয়স হলে কা-জ্লা-ছোস-র্জে-ল্হুন-গ্রুব-ব্জাং-পো (ওয়াইলি: *ka zla chos rje lhun grub bzang po*) নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে শিক্ষালাভের জন্য ভর্তি হন। সেখানে কুন-দ্গা'-দ্পাল-ল্দান (ওয়াইলি: *kun dga' dpal ldan*) নামক ঐ বিহারের ষষ্ঠ প্রধান তাকে শিক্ষাদান করেন। তিনি গুং-রু-ম্খান-ব্লো-গ্রোস-'ওদ-জের (ওয়াইলি: *gung ru mkhan po blo gros 'od zer*) নামক বৌদ্ধ ভিক্ষুর নিকট হতে ভিক্ষুর শপথ গ্রহণ করেন। ১৫৬৬ খ্রিষ্টাব্দে তিনি এই বিহারের একাদশ প্রধান হিসেবে দায়িত্ব লাভ করেন। ১৫৬৮ খ্রিষ্টাব্দে তিনি রু-জো (ওয়াইলি: *ru zo*) বৌদ্ধবিহার স্থাপন করেন।

তথ্যসূত্র
---------

1. ↑  Chhosphel, Samten (মে ২০১০)। "Jedrung Jamyang Shenyin"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৭।

|
|  |
| পূর্বসূরীশেস-রাব-দ্বাং-পো | '**জাম-দ্ব্যাংস-ব্শেস-গ্ন্যেন  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের একাদশ প্রধান** | উত্তরসূরীল্হা-দ্বাং-ছোস-ক্যি-র্গ্যাল-ম্ত্শান |
|
'**জাম-দ্ব্যাংস-নাম-ম্খা'-দ্পাল-ব্জাং** (ওয়াইলি: *'jam dbyangs nam mkha' dpal bzang*) (১৬১১-১৬৭২) তিব্বতের ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

'জাম-দ্ব্যাংস-নাম-ম্খা'-দ্পাল-ব্জাংয়ের পিতার নাম ছিল খোর-ত্শা-দা-রা (ওয়াইলি: *khor tsha da ra*) এবং মাতার নাম ছিল খোর-মো-নোর-'দ্জোম (ওয়াইলি: *khor mo nor 'dzom*)। ঙ্গোর-এ-বাম-ছোস-ল্দান বৌদ্ধবিহারে নাম-ম্খা'-সাংস-র্গ্যাস (ওয়াইলি: *nam mkha' sangs rgyas*) নামক সপ্তদশ ঙ্গোর-ছেন তাকে ভিক্ষুর শপথ দান করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন এবং 'জাম-ম্গোন-দ্পাল-ম্ছোগ-র্গ্যাল-ম্ত্শান নামক বাইশতম ঙ্গোর-ছেন। ১৬৭১ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তেইশতম প্রধান হিসেবে নির্বাচিত হন ও পরের বছর মারা যান।

তথ্যসূত্র
---------

1. ↑  Namgyal, Tsering (জানুয়ারি ২০১৪)। "The Twenty-Third Ngor Khenchen, Jamyang Namkha Pelzang"। *The Treasury of Lives: Biographies of Himalayan Religious Masters*। সংগ্রহের তারিখ ৫ মে ২০১৪।

|  |  |  |
| --- | --- | --- |
| পূর্বসূরী'জাম-ম্গোন-দ্পাল-ম্ছোগ-র্গ্যাল-ম্ত্শান | '**জাম-দ্ব্যাংস-নাম-ম্খা'-দ্পাল-ব্জাং  তেইশতম ঙ্গোর-ছেন** | উত্তরসূরীল্হুন-গ্রুব-দ্পাল-ল্দান |
|
'**জাম-ম্গোন-দ্পাল-ম্ছোগ-র্গ্যাল-ম্ত্শান** (ওয়াইলি: *'jam mgon dpal mchog rgyal mtshan*) (১৫৯৯-১৬৭৩) তিব্বতের ঙ্গোর-এ-বাম-ছোস-ল্দান বৌদ্ধবিহারের বাইশতম প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

'জাম-ম্গোন-দ্পাল-ম্ছোগ-র্গ্যাল-ম্ত্শানের পিতা গ্ত্সাং-পা-ছোস-স্ক্যোং-বক্রা-শিস (ওয়াইলি: *gtsang pa chos skyong bkra shis*) ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেনের ভাই ছিলেন। দ্পাল-ল্দান-দোন-গ্রুব তাকে দীক্ষাদান করেন ও মার্গফল সম্বন্ধে শিক্ষাদান করেন। তার অন্যান্য উল্লেখযোগ্য শিকশক ছিলেন নাম-ম্খা'-সাংস-র্গ্যাস (ওয়াইলি: *nam mkha' sangs rgyas*) নামক সপ্তদশ ঙ্গোর-ছেন, শেস-রাব-'ব্যুং-গ্নাস নামক অষ্টাদশ ঙ্গোর-ছেন প্রভৃতি। ১৬৬৭ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহারের একবিংশ প্রধান হিসেবে নির্বাচিত হন ও পদে তিনি চার বছর থাকেন। তার উল্লেখযোগ্য শিষ্য ছিলেন ঙ্গাগ-দ্বাং-ব্সোদ-নাম্স-র্গ্যাল-ম্ত্শান নামক কুড়িতম ঙ্গোর-ছেন, ব্সোদ-নাম্স-র্গ্যা-ম্ত্শো নামক একুশতম ঙ্গোর-ছেন, 'জাম-দ্ব্যাংস-নাম-ম্খা'-দ্পাল-ব্জাং নামক তেইশতম ঙ্গোর-ছেন, সাংস-র্গ্যাস-ফুন-ত্শোগ্স (ওয়াইলি: *sangs rgyas phun tshogs*) নামক পঁচিশতম ঙ্গোর-ছেন, সাংস-র্গ্যাস-ব্স্তান-'দ্জিন নামক ছাব্বিশতম ঙ্গোর-ছেন প্রভৃতি।

তথ্যসূত্র
---------

1. ↑  Namgyal, Tsering (জানুয়ারি ২০১৪)। "The Twenty-Second Ngor Khenchen, Pelchok Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ৫ মে ২০১৪।

আরো পড়ুন
---------

* Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

|  |  |  |
| --- | --- | --- |
| পূর্বসূরীব্সোদ-নাম্স-র্গ্যা-ম্ত্শো | '**জাম-ম্গোন-দ্পাল-ম্ছোগ-র্গ্যাল-ম্ত্শান  বাইশতম ঙ্গোর-ছেন** | উত্তরসূরী'জাম-দ্ব্যাংস-নাম-ম্খা'-দ্পাল-ব্জাং |
|
**প্রতাপচন্দ্র রায়** সি.আই.ই (ইংরেজি: Pratapchandra Roy. C.I.E.) ( ১৫ মার্চ, ১৮৪১  - ১৩ জানুয়ারি, ১৮৯৫) ছিলেন প্রখ্যাত সাহিত্যসেবী। রামায়ণ, শ্রীমদ্ভগবতগীতা প্রভৃতি পুরাণ গ্রন্থের বঙ্গানুবাদক ও মহাভারতের ইংরাজী অনুবাদক।

সংক্ষিপ্ত জীবনী
---------------

প্রতাপচন্দ্র রায়ের জন্ম বৃটিশ ভারতের অধুনা পশ্চিমবঙ্গের পূর্ব বর্ধমান জেলার  সাঁকো গ্রামের হতদরিদ্র উগ্রক্ষত্রিয় পরিবারে । তার পিতার নাম রামজয় রায় এবং মাতা দ্রবময়ী দেবী। জন্মের দুই মাস পরেই তার মায়ের মৃত্যু হয়। তিনি কৃষ্ণমণি নামক এক বিধবার দ্বারা প্রতিপালিত হন।  পিতার সংসারে অভাব-অনটন থাকার জন্য তার পিতা তাঁকে জনৈক ব্রাহ্মণের বাড়িতে পাঁচ বৎসর বয়সে রাখালি করতে পাঠান। ওই ব্রাহ্মণ প্রতাপের শিক্ষালাভের আগ্রহ দেখে তার শিক্ষার ব্যবস্থা করেন। ষোল বৎসর বয়সে তিনি কলকাতায় এসে কালীপ্রসন্ন সিংহের কাছে চাকরি নেন।  কালীপ্রসন্ন তার অনূদিত মহাভারত বিনামূল্যে তার বাড়ি থেকে  বিতরণ করেছেন। কেউ পেয়েছেন, কেউ পান নি। কিন্তু না-পাওয়া অনুরাগীদের হতাশ চেহারা প্রতাপ লক্ষ্য করেছেন। প্রতাপ কলকাতার চিৎপুরে নর্মাল স্কুলের গায়ে একটি বইয়ের দোকান খোলেন। সাত বছর পরিশ্রম করে মহাভারতের বঙ্গানুবাদ করেন। তার অনূদিত গ্রন্থের দুই হাজার খণ্ড বিক্রয়ের পর এক হাজার খণ্ড বিনামূল্যে বিতরণ করেন। এই সময়ে তিনি একটি ছাপাখানাও করেছিলেন। রামায়ণ, শ্রীমদ্ভগবতগীতা প্রভৃতি বহু পুরাণ গ্রন্থেরও তিনি বঙ্গানুবাদক।  এরপর তিনি মহাভারতের মূলানুযায়ী  ইংরাজী অনুবাদ করেন এবং এই অনুবাদই তার জীবনের প্রধানতম কীর্তি। ১৮৮৩ খ্রিস্টাব্দের ১৮ ই মে প্রথম খণ্ড টি প্রকাশিত হয় এবং তার জীবদ্দশায় ৯৪ টি খণ্ড প্রকাশিত হয়েছিল। পরবর্তী ছয়টি খণ্ড তার দ্বিতীয় পত্নী সুন্দরী বালা প্রকাশ করেন এবং শততম খণ্ডটি প্রকাশিত হয় ১৮৯৯ খ্রিস্টাব্দের  জুলাই মাসে। 

তৎকালীন বৃটিশ সরকার ১৮৮৯ খ্রিস্টাব্দে  তাঁকে সি.আই.ই উপাধিতে ভূষিত করে।

১৮৯৫ খ্রিস্টাব্দের ১৩ই জানুয়ারি তিনি পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম  খণ্ড, সাহিত্য সংসদ, কলকাতা, আগস্ট   ২০১৬, পৃষ্ঠা ৪০৪, আইএসবিএন ৯৭৮-৮১-৭৯৫৫-১৩৫-৬
2. ↑  টেমপ্লেট:Bn.wikisource.org
3. ↑  শ্রীপান্থ রচিত আনন্দ পাবলিশার্স কলকাতা প্রকাশিত 'কলকাতা'আইএসবিএন ৮১-৭২১৫-৯৮১-১
**জলে জঙ্গলে** হচ্ছে ২০১৮ সালে মুক্তিপ্রাপ্ত একটি বাংলা চলচ্চিত্র যেটি নিতিশ রায় পরিচালনা করেন, চলচ্চিত্রটি একটি সায়েন্স-ফিকশন থ্রিলার এবং ইংরেজি চলচ্চিত্র 'ক্রোকোডাইল টুঃ ডেথ সোয়াম্প' এর অনুকরণে নির্মিত।

মিঠুন চক্রবর্তী এক 'পাগল' বিজ্ঞানী ।তিনি কুমিরকে প্রফেশনাল প্রাণীর কাছে ফিরিয়ে আনার জন্য পৃথিবীর লক্ষ লক্ষ বছর আগের কুমিরের মস্তিষ্ক প্রসারিত করার চেষ্টা করছেন। জ্যাকি শ্র‌ফ তার প্রতিদ্বন্দ্বী । যিনি নিজের পার্কের জন্য বিপজ্জনক কুমিরের নিয়ন্ত্রণ নিতে চায়।

চলচ্চিত্রটির কয়েকটি দৃশ্য পশ্চিম মেদিনীপুরের প্রয়াগ ফিল্ম সিটিতে শুটিং করা হয়, এবং শুটিং ২০১২ এর শুরুতে সম্পূর্ণ হয়ে যায়, কিন্তু ডেভলপমেন্ট হরর এ আটকে পড়ে এবং অবশেষে ৬ জানুয়ারি ২০১৮ তারিখে মুক্তি পায়।

কাহিনী
------

এই ছবিটি এক পাগল বিজ্ঞানী (মিঠুন) দ্বারা পরিচালিত একটি গবেষণার উপর ভিত্তি করে তৈরি , যিনি একটি সুন্দর কুমির নিয়ে আসেন। ডলফিনের মতো, এই কুমিরের বুদ্ধিমত্তা প্রতিস্থাপিত হয়েছিল ।সেই মুহুর্তে, একজন প্রবাসী (জ্যাকি) এই প্রকল্পটি দেখেন। তিনি তার নিজের জুরাসিক পার্ক নির্মাণ করতে চান এবং এই কুমিরের উপর নিয়ন্ত্রণ পেতে চান।

তথ্যসূত্র
---------

1. ↑  "KOLKATA Edition Page: 7 - sangbadnazar Patrika epaper"। *sangbadnazar online epaper, kolkata edition*। ২০১৯-০৪-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৩।
2. ↑  "Tolly's tryst with a croc"। The Times of India। ৪ ডিসেম্বর ২০১১। ২৮ মে ২০১৩ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১২।
3. ↑  "No small wonder"। The Telegraph (Calcutta)। ৫ ফেব্রুয়ারি ২০১২। সংগ্রহের তারিখ ২০১৪-০২-১২।
4. ↑  "Fun unlimited at 'Jole Jongole' sets"। The Times of India। ১২ মার্চ ২০১২। সংগ্রহের তারিখ ৪ নভেম্বর ২০১৬।
5. ↑

বহিঃসংযোগ
---------

* ইন্টারনেট মুভি ডেটাবেজে *জলে জঙ্গলে*  (ইংরেজি)
* *Jole Jongole* Website
**গায়ানায় গাঁজা** সব ব্যবহারের জন্যই অবৈধ, তবে দেশে জন্মানো এবং খাওয়া উভয়ই। ১৫ গ্রাম বা তার বেশি ওজন মাদক পাচারের অভিযোগে পরিণত হতে পারে।

ইতিহাস
------

### ভারতীয় সম্প্রদায়

ব্রিটিশ ক্যারিবীয় অঞ্চলের অন্যান্য অংশের মতো, ভারত থেকে আগত আবদ্ধ শ্রমিকরা তাদের সাথে গাঁজা ধূমপানের প্রথা নিয়ে এসেছিল, কিন্তু এই অভ্যাসটি ২০ শতকের প্রথম দিকে ফ্যাশন হয়ে গিয়েছিল। 

### প্রারম্ভিক আইন

১৮৬১ সালে, ব্রিটিশ গায়ানা *আফিম এবং ভাং নিয়ন্ত্রণ অধ্যাদেশ* নামে একটি আইন পাস করে। 

### ভারতীয় হেম্প অধ্যাদেশ

ব্রিটিশ গায়ানা ১৯১৩ সালে ভারতীয় হেম্প অর্ডিন্যান্স পাস করে। 

### রাস্তাফারিয়ান ব্যবহার

১৯৭০-এর দশকে, রাস্তাফারি দর্শন গায়ানায় জনপ্রিয়তা লাভ করে এবং এর সাথে সাথে গাঁজার প্রতি আগ্রহ বেড়ে যায়।  ২০১৫ সালে, গায়ানীয় রাস্তাফেরিয়ানরা অ্যাটর্নি জেনারেলের অফিসে একটি বিক্ষোভ করে গাঁজাকে অপরাধমুক্ত করার আহ্বান জানিয়ে, প্রাক্তন ফুটবল তারকা ভাইবার্ট বাটসের সাম্প্রতিক গ্রেপ্তারের কারণে।

তথ্যসূত্র
---------

1. 1 2  "Rastafarian community protests against 'unjust' marijuana laws"। Stabroek News। সংগ্রহের তারিখ ২০১৫-১২-০৬।
2. ↑  Ansley Hamid (১ জানুয়ারি ২০০২)। *The Ganja Complex: Rastafari and Marijuana*। Lexington Books। পৃষ্ঠা 41–। আইএসবিএন 978-0-7391-0360-9।
3. ↑  *The Laws of British Guiana*। H. Hart। ১৮৯৫। পৃষ্ঠা 88–।
4. ↑  James H. Mills (১১ সেপ্টেম্বর ২০০৩)। *Cannabis Britannica: Empire, Trade, and Prohibition 1800-1928*। OUP Oxford। পৃষ্ঠা 139–। আইএসবিএন 978-0-19-155465-0।
5. ↑  Vibert C. Cambridge (২১ মে ২০১৫)। *Musical Life in Guyana: History and Politics of Controlling Creativity*। Univ. Press of Mississippi। পৃষ্ঠা 273–। আইএসবিএন 978-1-62674-644-2।
এই নিবন্ধটি শ্রুতিমূলক প্রকোষ্ঠ সম্পর্কে। সংবাদমাধ্যমে রূপকধর্মী প্রতিধ্বনি প্রকোষ্ঠের জন্য পুনরাবৃত্তিমূলক বদ্ধপ্রকোষ্ঠ (সংবাদ মাধ্যম) দেখুন।
ড্রেসডেন প্রযুক্তি বিশ্ববিদ্যালয়ের প্রতিধ্বনি প্রকোষ্ঠ
হ্যামিল্টন সমাধিমন্দিরটিতে অপরিকল্পিতভাবে একটি দীর্ঘস্থায়ী প্রতিধ্বনি শ্রুত হয়।
একটি **প্রতিধ্বনি প্রকোষ্ঠ** (Echo chamber) বলতে একটি প্রাকৃতিকভাবে, অপরিকল্পিতভাবে সৃষ্ট অথবা ইচ্ছাকৃতভাবে নির্মিত একটি ফাঁপা বা শূন্যগর্ভ পরিবেষ্টিত স্থানকে বোঝায় যাতে শব্দের অনুরণন ঘটে। পরিকল্পিতভাবে নির্মিত প্রতিধ্বনি প্রকোষ্ঠগুলিকে সাধারণত শব্দধারণের উদ্দেশ্যে তৈরি করা হয়। যেমন কোনও টেলিভিশন বা বেতার অনুষ্ঠানের প্রযোজকেরা হয়ত এক ধরনের শ্রুতিবিভ্রম সৃষ্টি করতে চাইতে পারেন, যাতে মনে হয় যে একটি কথোপকথন একটি বৃহৎ কক্ষ বা গুহাতে অনুষ্ঠিত হচ্ছে। যন্ত্রে ধারণকৃত উৎস কথোপকথনটিকে একটি প্রতিধ্বনি প্রকোষ্ঠে পুনরায় চালিয়ে মাইক্রোফোন দ্বারা অনুরণনগুলি ধারণ করে এই বিশেষ আবহক্রিয়াগুলি সৃষ্টি করা যায়। বর্তমানে এইসব বিশেষ আবহধ্বনিগুলি সৃষ্টি করার জন্য বিশেষ আবহ সৃষ্টিকারী যন্ত্র (ইফেক্টস ইউনিট) ব্যাপকভাবে ব্যবহৃত হলেও আজও অনেক জায়গায় প্রতিধ্বনি প্রকোষ্ঠের ব্যবহার হয়ে থাকে। যেমন ক্যাপিটল স্টুডিওস নামক প্রতিষ্ঠানের প্রতিধ্বনি প্রকোষ্ঠগুলি বিখ্যাত।

সঙ্গীতে শব্দের প্রতিধ্বনি ও অনুরণন জাতীয় বিশেষ আবহধ্বনির ব্যবহার বহুবিধ এবং এগুলির ইতিহাস বহু শতাব্দী প্রাচীন। পাশ্চাত্যে মধ্যযুগীয় ও রেনেসাঁস পর্বের ধর্মীয় সঙ্গীত রচনাকারীরা গির্জা ও মহাগির্জাগুলির (ক্যাথেড্রাল) অভ্যন্তরে স্বাভাবিকভাবে উৎপন্ন প্রতিধ্বনি ও অনুরণনের জটিল ব্যবস্থাগুলি সম্পর্কে গভীর জ্ঞান রাখতেন ও এগুলির পূর্ণ ব্যবহার করতেন। শব্দ বা ধ্বনি-সম্পর্কিত এই প্রাথমিক জ্ঞানগুলি পরবর্তীতে ১৭শ, ১৮শ ও ১৯শ শতকে পাশ্চাত্যের গীতিনাট্যশালা (অপেরা হাউজ) ও সঙ্গীত মিলনায়তনগুলির নকশায় উপকারী ভূমিকা পালন করেছিল। বৈদ্যুতিক বিবর্ধনের যুগের আবির্ভাবের আগে স্থপতিরা তাদের নকশায় অভ্যন্তরীণ প্রতিফলনের সৃষ্টি করার ব্যবস্থা রাখতেন যাতে মঞ্চ থেকে আগত শব্দ বা ধ্বনিগুলিকে জোরালো ও বহুদূরে অভিক্ষিপ্ত করা যায়। কখনও কখনও স্থপতি বা প্রকৌশলীর নকশার একটি অযাচিত পার্শ্ব প্রতিক্রিয়া হিসেবে প্রতিধ্বনি ক্রিয়ার সৃষ্টি হতো, যেমন স্কটল্যান্ডের হ্যামিল্টন সমাধিমন্দির; এটিতে যে অনুরণনের সৃষ্টি হয়, তাঁর সময়কাল যেকোনও ভবনের তুলনায় সবচেয়ে দীর্ঘগুলির একটি।